
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2349 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εκχώρηση εξουσιοδότησης υπογραφής του 
Διοικητή της Ανεξάρτητης Αρχής Δημοσίων 
Εσόδων. 

2 

Εκχώρηση της εξουσιοδότησης της υπογραφής 
της Προϊσταμένης της Δ.Ο.Υ. Χολαργού σε ιεραρ¬ 
χικά υφιστάμενα όργανα αυτής. 

3 

Οργάνωση και λειτουργία μόνιμων και έκτακτων 
επιτροπών και επιτροπών ακροάσεων της Εθνικής 
Επιτροπής Τηλεπικοινωνιών και Ταχυδρομείων 
και άλλες διατάξεις. 

4 

Τροποποίηση της με αριθμό Τ/6736/2003 
(Β' 929) απόφασης του Υπουργού Ανάπτυξης με 
τίτλο «Κανονισμός Διοικητικού Ελέγχου και Επο- 
πτείας της Λειτουργίας των Καζίνο», όπως τροπο¬ 
ποιήθηκε και κωδικοποιήθηκε με τη με αριθμό 
303/5/27.02.2018 (Β' 1025) απόφαση της Ε.Ε.Ε.Π. 
και ισχύει. 

5 

Διαπίστωση ανάγκης και καθιέρωση υπερωρι- 
ακής απασχόλησης με αμοιβή υπαλλήλων της 
Δ/νσης Διοικητικού - Οικονομικού των Περιφε¬ 
ρειακών Ενοτήτων Μαγνησίας και Σποράδων της 
Περιφέρειας Θεσσαλίας. 

6 

Κανονισμός μεταδιδακτορικής έρευνας του Τμή¬ 
ματος Θεωρίας και Ιστορίας της Τέχνης της Ανω- 
τάτης Σχολής Καλών Τεχνών. 


ΑΠΟΦΑΣΕΙΣ 

Αριθμ. 32756 _ (1) 

Εκχώρηση εξουσιοδότησης υπογραφής του Διοι¬ 
κητή της Ανεξάρτητης Αρχής Δημοσίων Εσόδων. 

Η ΠΡΟΪΣΤΑΜΕΝΗ ΤΗΣ Δ.Ο.Υ. ΙΖ' ΑΘΗΝΩΝ 

Έχοντας υπόψη: 

1. Τις εξουσιοδοτικές διατάξεις της υποπαραγράφου 
β'της παρ. 6 του άρθρου 14 του ν. 4389/2016 (Α'94). 

2. Τις εξουσιοδοτικές διατάξεις της υποπαραγρά- 
φου β'της παρ. 1 του προοιμίου του άρθρου 4 του 
ν. 4174/2013 (Α' 170). 


3. Την υπ' αρ. πρωτ. Δ.ΟΡΓ.Α 1036960/10.3.2017 (ΦΕΚ 
968/Β722.03.2017 και Β' 1238) απόφαση περί Οργα¬ 
νισμού της Ανεξάρτητης Αρχής Δημοσίων Εσόδων 
(Α.Α.Δ.Ε). 

4. Την υπ' αρ. πρωτ. Αριθμ. Δ.ΟΡΓ.Α 1115805 ΕΞ 
2017/31.7.2017 (ΦΕΚ Β'2743/4-8-2017) απόφαση περί 
«Μεταβίβασης αρμοδιοτήτων και εξουσιοδότηση υπο¬ 
γραφής «Με εντολή Διοικητή» σε όργανα της Φορολο¬ 
γικής Διοίκησης» της Α.Α.Δ.Ε. 

5. Την υπ' αριθμ. ΔΔΑΔ Γ 1074091 ΕΞ 2018 απόφαση 
Τοποθέτησης Προϊσταμένων οργανικών μονάδων επιπέ¬ 
δου Διεύθυνσης και Υποδιεύθυνσης των Δ.Ο.Υ. Αττικής 
Α' Τάξηςτου Διοικητή της Ανεξάρτητης Αρχής Δημοσίων 
Εσόδων. 

6. Την ανάγκη μείωσης των υπογραφών για την ταχύ¬ 
τερη διεκπεραίωση των διοικητικών εγγράφων. 

7. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Την περαιτέρω εκχώρηση της εξουσιοδότησης υπο¬ 
γραφής της Προϊσταμένης της Δ.Ο.Υ. ΙΖ' Αθηνών ως 
κατωτέρω: 

ί) Στην Υποδιευθύντρια Δ.Ο.Υ. για όσα αναφέρονται 
στις περιπτώσεις 68, 70, 71,78, 79, 85 και 86 του πίνα¬ 
κα του άρθρου 1 της με αρ. Αριθμ. Δ.ΟΡΓ.Α 1115805 ΕΞ 
2017/31.7.2017 απόφασης του Διοικητή της ΑΑΔΕ. 

ϋ) Στον Προϊστάμενο Εσόδων για όσα αναφέρονται 
στις περιπτώσεις 43 και 44 του πίνακα του άρθρου 1 
της με αρ. Αριθμ. Δ.ΟΡΓ.Α 1115805 ΕΞ 2017/31.7.2017 
απόφασης του Διοικητή της ΑΑΔΕ. 

ίϋ) Στην Προϊσταμένη Δικαστικού και Νομικής Υπο¬ 
στήριξης για όσα αναφέρονται στις περιπτώσεις 48 του 
πίνακα του άρθρου 1 της με αρ. Αριθμ. Δ.ΟΡΓ.Α 1115805 
ΕΞ 2017/31.7.2017 απόφασης του Διοικητή της ΑΑΔΕ. 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2018 

Με εντολή Διοικητή 

Η Προϊσταμένη 


ΜΑΡΙΝΑ ΔΡΥΜΑΛΙΤΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2349/20.06.2018 


Αριθμ. απόφ. 27891 (2) 

Εκχώρηση της εξουσιοδότησης της υπογραφής 
της Προϊστάμενης της Δ.Ο.Υ. Χολαργού σε ιεραρ¬ 
χικά υφιστάμενα όργανα αυτής. 

Η ΠΡΟΪΣΤΑΜΕΝΗ ΤΗΣ Δ.Ο.Υ ΧΟΛΑΡΓΟΥ 

Έχοντας υπόψη: 

1) Τις διατάξεις του ν. 3528/2007 του υπαλληλικού 
κώδικα. 

2) Τη με αρ. πρωτ. Δ.ΟΡΓ.Α.1036960/10-03-2017 (ΦΕΚ 
968/Β 1 22.3.2017 και Β' 1238) απόφαση περί Οργανισμού 
της Ανεξάρτητης Αρχής Δημοσίων Εσόδων (Α.Α.Δ.Ε.). 

3) Την αρ. πρωτ. Δ.ΟΡΓ.Α. 1115805 ΕΞ 2017/31 -07-2017 
(ΦΕΚ Β72743) «Μεταβίβαση αρμοδιοτήτων και εξουσι¬ 
οδότηση υπογραφής "Με εντολή Διοικητή" σε όργανα 
της Φορολογικής Διοίκησης» απόφαση του Διοικητή της 
Ανεξάρτητης Αρχής Δημοσίων Εσόδων. 

4) Την υποπαράγραφο β της -παραγράφου 6 του αρθ. 
14 του ν. 4389/2016 (Α'94). 

5) Το άρθρο 4 του ν.4174/2013. 

6) Την ΔΔΑΔ Γ 1074091 ΕΞ 2018/15-05-2018 απόφαση 
Διοικητή Α.Α.Δ.Ε τοποθέτησης Προϊστάμενης Διεύθυν¬ 
σης και Προϊσταμένου Υποδιεύθυνσης της Δ.Ο.Υ. ΧΟΛΑΡ¬ 
ΓΟΥ καθώς επίσης της Δ2Α1159529ΕΞ2013/18-10-2013 
Α.Υ.Ο. που αφορά στην τοποθέτηση Προϊσταμένων Τμη¬ 
μάτων. 

7) Την ανάγκη της υπηρεσίας να εξουσιοδοτήσει τον 
Προϊστάμενο της Υποδιεύθυνσης και Προϊσταμένους 
Τμημάτων για την εύρυθμη λειτουργία της Δ.Ο.Υ. ΧΟ¬ 
ΛΑΡΓΟΥ και την ταχύτερη εξυπηρέτηση των πολιτών. 

8) Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων. 

Εκχωρεί περαιτέρω την εξουσιοδότηση υπογραφής 
στους: 

ί) Προϊστάμενο Υποδιεύθυνσης της Δ.Ο.Υ. για όσα ανα- 
φέρονται στις περιπτώσεις 68, 70, 71, 78, 79, 85 και 86 
του πίνακα του άρθρου 1 της με αριθ.Δ.ΟΡΓ.Α. 1115805 
ΕΞ2017 απόφασης του Διοικητή της Α.Α.Δ.Ε. 

Μ) Προϊσταμένη Τμήματος Εσόδων για όσα αναφέρο- 
νται στις περιπτώσεις 43 και 44 του πίνακα του άρθρου 
1 της με αριθ. Δ.ΟΡΓ.Α 1115805 Ε=2017 απόφασης του 
Διοικητή της Α.Α.Δ.Ε. 

ίϋ) Προϊσταμένη Τμήματος Δικαστικού και Νομικής 
Υποστήριξης για όσα αναφέρονται στην περίπτωση 48 
του πίνακα του άρθρου 1 της με αρ. Δ.ΟΡΓ.Α. 1115805 
ΕΞ2017 απόφασης του Διοικητή της Α.Α.Δ.Ε. 

Η ισχύς της απόφασης θα είναι σύμφωνα με την αριθ. 
Δ.ΟΡΓ.Α. 1115805/31-7-2017 απόφαση του Διοικητή της 
Α.Α.Δ.Ε. 

Η απόφαση να δημοσιευθεί στην Εφημερίδα της Κυ- 
βερνήσεως. 

Χολαργός, 24 Μάίου 2018 
Η Προϊσταμένη 
ΓΕΩΡΓΙΑ ΖΗΣΙΜΟΥ 


Αριθμ. 851/36 _ (3) 

Οργάνωση και λειτουργία μόνιμων και έκτακτων 
επιτροπών και επιτροπών ακροάσεωντης Εθνικής 
Επιτροπής Τηλεπικοινωνιών και Ταχυδρομείων 
και άλλες διατάξεις. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ), 

Έχοντας υπόψη: 

α.Τις διατάξειςτου ν.4070/2012 (ΦΕΚ Α'82), Ρυθμίσεις 
Ηλεκτρονικών Επικοινωνιών, Μεταφορών, Δημοσίων Έρ¬ 
γων και άλλες διατάξεις, και ιδίως τα άρθρα 6 παρ.2,12 
στοιχ. η', κ' και λστ' και 13 παρ. 11 εδ. β), 14, 77, 
β. τις διατάξεις του ν. 4053/2012 (ΦΕΚ Α' 44), Ρύθμιση 
λειτουργίας της ταχυδρομικής αγοράς, θεμάτων ηλε¬ 
κτρονικών επικοινωνιών και άλλες διατάξεις, 
γ.τις διατάξειςτου ν. 3959/2011 (ΦΕΚ Α'93), Προστασία 
του Ελεύθερου Ανταγωνισμού, 
δ. τον ν. 4354/2015 «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 
κών στόχων και διαρθρωτικών μεταρρυθμίσεων» (ΦΕΚ 
Α' 176/16-12-2015), ιδίως το άρθρο 21 παρ. 2,3,5 και 9, 
ε. τον ν. 4463/2017 «Μέτρα Μείωσης κόστους εγκατά¬ 
στασης υψίρρυθμων ηλεκτρονικών επικοινωνιών. Εναρ¬ 
μόνιση με Οδ. 2014/61»(ΦΕΚ Α' 40/30-3-2017), ιδίως την 
παρ. 9 του άρθρου 13 αυτού, 
στ. τον ν.2690/1999, «Κώδικας Διοικητικής Διαδικασί¬ 
ας» «Κώδικας Διοικητικής Διαδικασίας και άλλες διατά¬ 
ξεις» (ν.2690/1999 - ΦΕΚ Α' 45/9.3.1999), ιδίως τα περί 
συλλογικών οργάνων ρυθμίζοντα, 
η. τις διατάξειςτου άρθρου 27 του ν. 2081/1992 (ΦΕΚ 
154/Α' 1992) «Περιορισμός και Βελτίωση της απο- 
τελεσματικότητας των κρατικών δαπανών και άλλες 
διατάξεις» με το οποίο προστέθηκε άρθρο 29Α στο 
ν. 1558/1985 (ΦΕΚ 137 Α') όπως τελικά αντικαταστάθηκε 
με το άρθρο 1 του Ν. 2469/1997 (ΦΕΚ 39 Α'), 
θ. το άρθρο 40 του ν.849/1978 (ΦΕΚ Α'232) «Περί ιδι¬ 
ωτικών επενδύσεων κ.λπ», όπως ισχύει, 
ι. το π.δ. 387/2002, Εσωτερική Διάρθρωση της Εθνικής 
Επιτροπής Τηλεπικοινωνιών και Ταχυδρομείων, προσό¬ 
ντα και τρόπος επιλογής προϊσταμένων και άλλες συνα¬ 
φείς διατάξεις (ΦΕΚ 335 Α'/31.12.2002), 
ια. την απόφαση 69452/1995, του Υπουργού Μεταφο¬ 
ρών και Επικοινωνιών, Κανονισμός Εσωτερικής Λειτουρ¬ 
γίας ΕΕΤΤ (ΦΕΚ Β' 505/7.6.1995), άρθρο 3, παρ. 1 και 4, 
ιβ. την απόφαση αριθ. 62189/2001, των Υπουργών 
Οικονομικών και Μεταφορών και Επικοινωνιών, «Κανο¬ 
νισμός Οικονομικής Διαχείρισης της ΕΕΤΤ» (ΦΕΚ 1391/ 
Β72001), 

ιγ. την απόφαση αριθ. 36808/1026, του Υπουργού 
Μεταφορών και Επικοινωνιών, «Απόφαση της ΕΕΤΤ ΑΠ 
Κανονισμός Ακροάσεων της Εθνικής Επιτροπής Τηλεπι- 
κοινωνιών και Ταχυδρομείων (ΕΕΤΤ) επί ζητημάτων πα¬ 
ροχής ταχυδρομικών υπηρεσιών, καθώς και καθορισμός 
του είδους και της διαδικασίας διενέργειας ερευνών ή 
άλλων ελεγκτικών πράξεων από την ίδια αρχή, για τη 
διαπίστωση παραβάσεων του ν.2668/1998» (ΦΕΚ 970/ 
Β72004), 

ιδ. την απόφαση της ΕΕΤΤ ΑΠ: 237/84/3.12.2001 «Κα¬ 
νονισμός Διαχείρισης Δαπανών της ΕΕΤΤ και Παροχή 
σχετικών Εξουσιοδοτήσεων»(ΦΕΚ 1701/Β72001), 
ιε. την απόφαση της ΕΕΤΤ ΑΠ 249/115/29-3-2002 
«Κανονισμός Ακροάσεων για ΘέματαΤηλεπικοινωνιών» 
(ΦΕΚ 642/Β723-05-2002), όπως ισχύει, 
ιστ.την απόφαση της ΕΕΤΤ ΑΠ 842/30/22-02-2018 «Συ¬ 
γκρότηση Διαρκών Επιτροπών Ακροάσεων της ΕΕΤΤ και 
ορισμός αρμοδιοτήτων αυτών», (ΦΕΚ 159/Υ.Ο.Δ.Δ.), 
ιζ. το γεγονός ότι η ΕΕΤΤ, για την αποτελεσματική και 
άμεση εκπλήρωση των αρμοδιοτήτων της, συγκροτεί 
Επιτροπές, μόνιμες ή έκτακτες, συμπεριλαμβανομένων 
και των επιτροπών ακροάσεων, ομοίως μονίμων ή εκτά¬ 
κτων, η λειτουργία των οποίων δεν δύναται να αρχίζει ή/ 
και να ολοκληρώνεται εντός ωραρίου εργασίας, 
ιη. το γεγονός ότι από τις διατάξεις της παρούσας προ- 
καλείται δαπάνη, προϋπολογιζόμενου ύψους 46.000,00€ 
κατ' ανώτατο όριο, για το έτος 2018, η οποία βαρύνει 
αποκλειστικά τον Προϋπολογισμό της ΕΕΤΤ χρήσεως 
2018, στον οποίο έχει γίνει ανάλογη πρόβλεψη. Κατ' ανα¬ 
λογία, οι προϋπολογιζόμενες δαπάνες για τα έτη 2019, 
2020, 2021 και 2022 ανέρχονται αντίστοιχα μηνιαίως 
κατ' ανώτατο όριο σε 110.000,00€ ανά έτος οι οποίες 
θα προβλεφθούν στους ετήσιους προϋπολογισμούς της 
ΕΕΤΤ τους οποίους και θα βαρύνουν. Οι ως άνω δαπάνες 
βαρύνουν αποκλειστικά τον προϋπολογισμό της ΕΕΤΤ 
και όχι τον κρατικό προϋπολογισμό, 
ιθ. την με αριθμό πρωτ. 32267/9-5-2018 εισήγηση της 
αρμόδια υπηρεσίας της ΕΕΤΤ, 
και ύστερα από προφορική εισήγηση του Προέδρου, 
αποφασίζει: 

Άρθρο 1 

Σύνθεση και αμοιβές μόνιμων και έκτακτων 
επιτροπών και επιτροπών ακροάσεων 

1. Μέλη των μόνιμων και έκτακτων επιτροπών και των 
επιτροπών ακροάσεων μπορεί να είναι μέλη της Ολο¬ 
μέλειας της ΕΕΤΤ ή/και μέλη του προσωπικού της ΕΕΤΤ. 

2. Με την επιφύλαξη της παραγράφου 3 του παρόντος 
άρθρου οι μόνιμες και έκτακτες επιτροπές ορίζονται με 
απόφαση της ΕΕΤΤ, στην οποία καθορίζονται: 

- το αντικείμενο της επιτροπής 

- τα μέλη της επιτροπής, τα οποία μπορεί να είναι μέλη 
της Ολομέλειας και μέλη του προσωπικού της ΕΕΤΤ. Σε 
ειδικές περιπτώσεις δύνανται να συμμετέχουν στις επι¬ 
τροπές, εξωτερικοί εμπειρογνώμονες της ΕΕΤΤ με εξει- 
δίκευση στο αντικείμενο της επιτροπής 

- ο πρόεδρος της επιτροπής και ο γραμματέας αυτής 

- η ημερομηνία έναρξης του έργου της επιτροπής και 
η χρονική διάρκεια αυτού εφόσον τούτο απαιτείται κατά 
περίπτωση 

- τα παραδοτέα του έργου της επιτροπής 

- ο αρμόδιος για την παραλαβή του έργου της επιτρο¬ 
πής, ο οποίος μπορεί να είναι ο αρμόδιος προϊστάμενος 
οργανικής μονάδας της ΕΕΤΤ ή μέλος της ολομέλειας 
της ΕΕΤΤ 

3. Ο ορισμός και η οργάνωση των επιτροπών ακροά¬ 
σεων γίνεται σύμφωνα με τους Κανονισμούς Ακροάσε¬ 
ων Τηλεπικοινωνιών και Ταχυδρομείων της ΕΕΤΤ, όπως 
ισχύουν. 


4. Οι αμοιβές των μελών της ολομέλειας και του προ¬ 
σωπικού της ΕΕΤΤ που συμμετέχουν στις μόνιμες και 
έκτακτες επιτροπές συμπεριλαμβανομένων των επιτρο¬ 
πών ακροάσεων, ορίζονται ως εξής: 

α. Το ποσό των διακοσίων πενήντα ευρώ (250 €) ανά 
μήνα για τους Προέδρους των μόνιμων επιτροπών και 
των μόνιμων επιτροπών ακροάσεων στην περίπτωση 
όπου συμμετέχουν σε τουλάχιστον τέσσερις (4) συνεδρι¬ 
άσεις το μήνα. Σε περίπτωση συμμετοχής σε λιγότερες 
συνεδριάσεις η αποζημίωση περικόπτεται ανάλογα. 

β. Το ποσό των διακοσίων ευρώ (200 €) ανά μήνα ανά 
μόνιμη επιτροπή ή/και μόνιμη επιτροπή ακροάσεων για 
τα μέλη αυτών στην περίπτωση που συμμετέχουν σε 
τουλάχιστον τέσσερις (4) συνεδριάσεις ανά μήνα. Σε 
περίπτωση συμμετοχής σε λιγότερες συνεδριάσεις η 
αποζημίωση περικόπτεται ανάλογα. 

γ.Το ποσό των εκατόν πενήντα ευρώ (150 €) ανά μήνα 
ανά μόνιμη επιτροπή ή/και μόνιμη επιτροπή ακροάσεων 
για τους γραμματείς αυτών στην περίπτωση που συμμε¬ 
τέχουν σε τουλάχιστον τέσσερις (4) συνεδριάσεις ανά 
μήνα. Σε περίπτωση συμμετοχής σε λιγότερες συνεδρι¬ 
άσεις η αποζημίωση περικόπτεται ανάλογα. 

δ. Το ποσό των διακοσίων πενήντα ευρώ (250 €) ανά 
μήνα ανά έκτακτη επιτροπή και επιτροπή ακρόασης για 
τους Προέδρους αυτών στην περίπτωση όπου συμμετέ¬ 
χουν σε τουλάχιστον τέσσερις (4) συνεδριάσεις το μήνα. 
Σε περίπτωση συμμετοχής σε λιγότερες συνεδριάσεις η 
αποζημίωση περικόπτεται ανάλογα 
ε.Το ποσό των διακοσίων ευρώ (200 €) ανά μήνα ανά 
έκτακτη επιτροπή και επιτροπή ακρόασης για τα μέλη 
των επιτροπών ακροάσεων στην περίπτωση που συμ¬ 
μετέχουν σε τουλάχιστον τέσσερις (4) συνεδριάσεις το 
μήνα. Σε περίπτωση συμμετοχής σε λιγότερες συνεδρι¬ 
άσεις η αποζημίωση περικόπτεται ανάλογα. 

στ. Το ποσό των εκατόν πενήντα ευρώ (150 €) ανά μήνα 
ανά έκτακτη επιτροπή και επιτροπή ακρόασης γιαι τους 
γραμματείς των επιτροπών ακροάσεων στην περίπτωση 
που συμμετέχουν σε τουλάχιστον τέσσερις (4) συνεδρι¬ 
άσεις το μήνα. Σε περίπτωση συμμετοχής σε λιγότερες 
συνεδριάσεις η αποζημίωση περικόπτεται ανάλογα. 

5. Η αμοιβή των μόνιμων και έκτακτων επιτροπών 
καταβάλλεται ανά δίμηνο με βεβαίωση του Προέδρου 
ή των Αντιπροέδρων της ΕΕΤΤ στην οποία γίνεται μνεία 
στον συνολικό αριθμό των συνεδριάσεων της επιτροπής 
και στον αριθμό των συνεδριάσεων που συμμετείχε κάθε 
μέλος της επιτροπής, τα πρακτικά των συνεδριάσεων. 

6. Κατά τα λοιπά ισχύει η διάταξη του άρθρου 21 του 
ν.4354/2015. 

Άρθρο 2 

Μεταβατικές διατάξεις 

Καταργείται κάθε προγενέστερη σχετική διάταξη 
που ρυθμίζει θέματα σύνθεσης και αμοιβών μόνιμων 
και έκτακτων επιτροπών και επιτροπών ακροάσεων της 
ΕΕΤΤ. 

Άρθρο 3 

Έναρξη Ισχύος 

Η παρούσα απόφαση τίθεται σε ισχύ από τη δημοσί¬ 
ευσή της στην Εφημερίδα της Κυβερνήσεως. 

Τεύχος Β'2349/20.06.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Μάίου 2018 
Ο Πρόεδρος 

ΚΩΝΣΤΑΝΤΙΝΟΣ ΜΑΣΣΕΛΟΣ 


Αριθμ. απόφ. 328/3/31 .05.2018 (4) 

Τροποποίηση της με αριθμό Τ/6736/2003 
(Β' 929) απόφασης του Υπουργού Ανάπτυξης με 
τίτλο «Κανονισμός Διοικητικού Ελέγχου και Επο- 
πτείας της Λειτουργίας των Καζίνο», όπως τροπο¬ 
ποιήθηκε και κωδικοποιήθηκε με τη με αριθμό 
303/5/27.02.2018 (ΒΊ 025) απόφαση της Ε.Ε.Ε.Π. 
και ισχύει. 

Η ΑΝΕΞΑΡΤΗΤΗ ΔΙΟΙΚΗΤΙΚΗ ΑΡΧΗ ΜΕ ΤΗΝ 
ΕΠΩΝΥΜΙΑ «ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓ¬ 
ΧΟΥ ΠΑΙΓΝΙΩΝ (Ε.Ε.Ε.Π.)» 

Έχοντας υπόψη: 

α) Τις διατάξεις των άρθρων 16 έως και 23 του 
ν.3229/2004 (Α' 38) και των άρθρων 25 έως και 54 του 
ν.4002/2011 (Α' 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του ν.4038/2012 (Α' 14), τις δια¬ 
τάξεις των άρθρων 22 έως και 24 του ν.4141/2013 (Α' 81), 
τις διατάξεις του άρθρου 74 του ν.4170/2013 (Α' 163), τις 
διατάξεις του άρθρου 106 του ν.4209/2013 (Α' 253), τις 
διατάξειςτωνάρθρων34και35τουν.4223/2013 (Α' 287), 
τις διατάξεις του άρθρου 22 του ν.4255/2014 (Α' 89), τις 
διατάξεις του άρθρου 173 του ν.4261/2014 (Α' 107) τις 
διατάξεις του ν.3051/2002 (Α' 220) όπως ισχύει, 
β) τις διατάξεις των άρθρων 16, 17 και 18 του 
ν.3229/2004 (Α' 180), όπως ισχύουν, 
γ) τις διατάξεις του ν.2206/1994 (Α' 62) με τίτλο «Ιδρυ¬ 
ση, οργάνωση, λειτουργία, έλεγχος καζίνων και άλλες 
διατάξεις», όπως τροποποιήθηκε και ισχύει, 
δ) τις διατάξεις του ν. 3139/2003 (Α' 100) με τίτλο «Ρυθ¬ 
μίσεις για τα καζίνα Πάρνηθας και Κέρκυρας και άλλες 
διατάξεις», όπως τροποποιήθηκε και ισχύει, 
ε) τις διατάξεις του άρθρου 92 παρ. 2 του Κεφαλαίου 
ΙΕ του ν. 4182/2013 (Α' 185), με τις οποίες μεταφέρθη¬ 
καν στην Ε.Ε.Ε.Π. όλες οι αρμοδιότητες της Διεύθυνσης 
Εποπτείας Καζίνο του Υπουργείου Τουρισμού και της 
Ε.Ε.Ε.Π. Καζίνο του ν.2206/1994 (Α' 62), 
στ) τις διατάξεις του άρθρου 109 με τίτλο «Ρυθμίσεις 
για τη χορήγηση άδειας καζίνο στο πρώην Διεθνές Αε¬ 
ροδρόμιο του Ελληνικού» του ν. 4446/2016 (Α' 240), 
σύμφωνα με το οποίο, τροποποιούνται διατάξεις του 
ν.2206/1994 (Α'62), 

ζ) τις διατάξεις του ν.4499/2017 (Α' 176) με τίτλο [Συ- 
νταξιοδοτικές ρυθμίσεις του ν.4387/2016, ρυθμίσεις για 
την αγορά παιγνίων, για την «Ελληνικό Καζίνο Πάρνηθας 
Α.Ε.» και άλλες διατάξεις], 

η) τις διατάξειςτης παραγράφου 3 του άρθρου 22 του 
ν. 4255/2014 (Α' 89), με τις οποίες καθορίζονται οι όροι 


και ο τρόπος καταβολής των χρημάτων από τη συμμε¬ 
τοχή του ελληνικού δημοσίου στο μικτό κέρδος των τυ¬ 
χερών παιγνίων, που διεξάγονται από τις επιχειρήσεις 
καζίνο, 

θ) τις διατάξεις του ν.4512/2018 (Α' 5) με τίτλο «Ρυθ¬ 
μίσεις για την εφαρμογή των Διαρθρωτικών Μεταρρυθ¬ 
μίσεων του Προγράμματος Οικονομικής Προσαρμογής 
και άλλες διατάξεις» και ειδικότερα τις διατάξεις του Κε¬ 
φαλαίου Β'με τίτλο «Αδειοδότηση και λειτουργία επιχει¬ 
ρήσεων καζίνο και άλλες διατάξεις», άρθρα 357 έως 378, 

ι) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συ¬ 
γκρότηση Επιτροπής Εποπτείας και Ελέγχου Παιγνίων 
(Ε.Ε.Ε.Π.)», όπως ισχύει, 

ια) τη με αριθμό 56660/1679/22.12.2011 (Β' 2910) κοι¬ 
νή απόφαση Υπουργών Οικονομικών - Πολιτισμού και 
Τουρισμού, με τίτλο «Πιστοποίηση έναρξης λειτουργίας 
της Επιτροπής Εποπτείας και Ελέγχου Παιγνίων (Ε.Ε.Ε.Π.)», 

ιβ) τις με αριθμό 6/1/24.4.2012 (Β' 1347) και 10/3/ 
11.6.2012 (Β 2066) αποφάσεις της Ε.Ε.Ε.Π., με τις οποίες 
εγκρίθηκαν, αντίστοιχα, ο Κανονισμός Οικονομικής Δι¬ 
αχείρισης ως και ο Κανονισμός Εσωτερικής Λειτουργίας 
της Ε.Ε.Ε.Π., όπως ισχύουν, 

ιγ) τη με αριθμό 2/36411/0004/28.5.2015 (Υ.Ο.Δ.Δ. 385) 
απόφαση του Υπουργού Οικονομικών με τίτλο «Αποδο¬ 
χή παραίτησης και διορισμός νέων μελών της Επιτροπής 
Εποπτείας και Ελέγχου Παιγνίων (Ε.Ε.Ε.Π.)», σε συνδυα¬ 
σμό με τη με αριθμό 2/69356/0004/17.11.2015 (ΥΟΔΔ 
843) όμοια, με τίτλο: «Αποδοχή παραίτησης μέλους της 
Επιτροπής Εποπτείας και Ελέγχου Παιγνίων (Ε.Ε.Ε.Π.) 
και διορισμός νέου», καθώς και σε συνδυασμό με τη με 
αριθμό 2/63389/0004/22.7.2016 (Υ.Ο.Δ.Δ. 397) όμοια, με 
τίτλο «Διορισμός Προέδρου και δύο μελών και ανανέωση 
της θητείας μελών της Επιτροπής Εποπτείας και Ελέγχου 
Παιγνίων (Ε.Ε.Ε.Π.)», 

ιδ) τη με αριθμό 218/2/22.09.2016 (Β' 3404) απόφαση 
της Ε.Ε.Ε.Π. με τίτλο «Έγκριση Κανονισμού Οργάνωσης, 
Διάρθρωσης και Λειτουργίας Υπηρεσιακών Μονάδων 
της Επιτροπής Εποπτείας και Ελέγχου Παιγνίων», όπως 
ισχύει, 

ιε) τις διατάξεις της με αριθμό 111/2/24.06.2014 
(Β' 1794) απόφασης της Ε.Ε.Ε.Π. με τίτλο «Κανονισμός 
καταβολής των χρημάτων της συμμετοχής του Ελληνι¬ 
κού Δημοσίου στο μικτό κέρδος των τυχερών Παιγνίων 
που διεξάγονται στις επιχειρήσεις καζίνο, σύμφωνα με 
τις διατάξεις της περίπτωσης γ της παραγράφου 8 του 
άρθρου 2 του ν.2206/1994, όπως ισχύει», 

ιστ) τις διατάξεις της με αριθμό Τ/6736/2003 (Β' 929) 
απόφασης του Υπουργού Ανάπτυξης με τίτλο «Κανονι¬ 
σμός Διοικητικού Ελέγχου και Εποπτείας της Λειτουργίας 
των Καζίνο», όπως ισχύει, 

ιζ) τις διατάξειςτης με αριθμό 245/2/02.02.2017 (Β' 811) 
απόφασης της Ε.Ε.Ε.Π. με τίτλο «Ρύθμιση θεμάτων διε¬ 
νέργειας του Ελεγκτικού Έργου της Επιτροπής Εποπτείας 
και Ελέγχου Παιγνίων, επιβολής Διοικητικών Κυρώσεων 
και στελέχωσης και λειτουργίας του Σώματος Ελεγκτών 
Παιγνίων», 

ιη) τις διατάξεις της με αριθμό 253/2/30.03.2017 
(Β' 1389) απόφασης της Ε.Ε.Ε.Π. σχετικά με την Κατά- 

τάξη των παραβάσεων του Κανονισμού Διοικητικού 
Ελέγχου και Εποπτείας της Λειτουργίας των Καζίνο [αρ. 
Τ/6736/2003 (Β' 929) υπουργική απόφαση], σε Κατηγο¬ 
ρίες Σημαντικότητας, δυνάμει της παραγράφου 5 του 
άρθρου 13 της με αριθμό 245/2/02.02.2017 (Β' 811) 
απόφασης της Ε.Ε.Ε.Π., 

ιθ) τις εκάστοτε ισχύουσες διατάξεις του ενωσιακού 
και εθνικού δικαίου για την προστασία των δεδομένων, 

κ) τη με αριθμό πρωτοκόλλου ΔΙΑΣΥ 391 ΕΞ/24.05.2018 
εισήγηση της Διεύθυνσης Αδειοδότησης και Συμμόρφω¬ 
σης, 

κα) τη με αριθμό πρωτοκόλλου ΔΙΠΡΥΜ 77 
ΕΞ/25.05.2018 εισήγηση του Τμήματος Ρύθμισης, της 
Διεύθυνσης Προγραμματισμού, Ρύθμισης και Μελετών, 

κβ) την από 29/05/2018 εισήγηση του Προέδρου της 
Ε.Ε.Ε.Π., 

κγ) το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού της 

Ε.Ε.Ε.Π., 

κδ) τη συζήτηση που ακολούθησε, αποφασίζουμε: 

Την τροποποίηση της με αριθμόΤ/6736/2003 (Β' 929) 
απόφασης του Υπουργού Ανάπτυξης με τίτλο «Κανονι¬ 
σμός Διοικητικού Ελέγχου και Εποπτείας της Λειτουργίας 
των Καζίνο», όπωςτροποποιήθηκε και κωδικοποιήθηκε 
με τη με αριθμό 303/5/27.02.2018 (Β 1025) απόφαση της 
Ε.Ε.Ε.Π. και ισχύει, ως εξής: 

1. Η παράγραφος 39.1 του άρθρου 39 τροποποιείται 
ως εξής: 

[39.1 Η ισχύς των διατάξεων των παραγράφων 36.1, 
37.5 και 37.6 των άρθρων 36 και 37, αντίστοιχα, ξεκινά 
την 1η Ιουνίου 2018. Η ισχύς των διατάξεων της πα¬ 
ραγράφου 6.2.2 του άρθρου 24 ξεκινά την 1η Ιουνίου 
2019.]. 

2. Η απόφαση αυτή τίθεται σε ισχύ από τη δημοσίευσή 
της στην Εφημερίδα της Κυβερνήσεως. 

Ο Πρόεδρος 

ΕΥΑΓΓΕΛΟΣ ΚΑΡΑΓΡΗΓΟΡΙΟΥ 


Αριθμ. 3988 _ (5) 

Διαπίστωση ανάγκης και καθιέρωση υπερωρια- 
κής απασχόλησης με αμοιβή υπαλλήλων της Δ/ 
νσης Διοικητικού - Οικονομικού των Περιφερει¬ 
ακών Ενοτήτων Μαγνησίας και Σποράδων της 
Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 20 του κεφαλαίου Β' του ν. 
4354/2015 (ΦΕΚ176/Α716-12-2015) «Μισθολογικές ρυθ¬ 
μίσεις των υπαλλήλων του Δημοσίου, των Οργανισμών 
Τοπικής Αυτοδιοίκησης (Ο.Τ.Α.) πρώτου και δεύτερου 
βαθμού, των Νομικών Προσώπων Δημοσίου (Ν.Π.Δ.Δ.) 
και Ιδιωτικού Δικαίου (Ν.Π.Ι.Δ.), καθώς και των Δ.Ε.Κ.Ο. 


του Κεφαλαίου Α' του ν. 3429/2005 (Α' 314) και άλλες 
μισθολογικές διατάξεις». 

3. Την 2/31029/ΔΕΠ/6-5-2016 εγκύκλιο του Γ.Λ.Κ. (ΑΔΑ: 
ΩΛ9ΣΗ-0ΝΜ). 

4. Τις διατάξεις του π.δ. 129/2010 (ΦΕΚ 222/Α7 
27-12-2010) «Οργανισμόςτης Περιφέρειας Θεσσαλίας», 
όπως ισχύει. 

5. Την ανάγκη οργάνωσης, εκκαθάρισης και καταγρα¬ 
φής του αρχείου παλαιοτέρων ετών που τηρείται στο 
υπόγειο του Διοικητηρίου, καθώς επίσης και την οργά¬ 
νωση και αρχειοθέτηση των νέων ενταλμάτων που θα 
προκύπτουν συνεχώς ύστερα από την εφαρμογή της 
νέας περί εκκαθάρισης διαδικασίας, εργασίες που θα 
εκτελεσθούν από τους υπαλλήλους του Τμήματος Γραμ¬ 
ματείας της Δ/νσης Διοικητικού-Οικονομικού των Π.Ε. 
Μαγνησίας και Σποράδων. 

Την ανάγκη οργάνωσης και προσαρμογής των λοι¬ 
πών Τμημάτων της Δ/νσης Διοικητικού-Οικονομικού, 
στα νέα δεδομένα που προέκυψαν κατόπιν της μετα¬ 
φοράς αρμοδιοτήτων από τις Υ.Δ.Ε. στους Προϊσταμέ¬ 
νους Οικονομικών Υπηρεσιών των Περιφερειών, κατά 
τα οριζόμενα στις διατάξεις των άρθρων 25,26 και 69Γ 
του ν.4270/2016 και της σχετικής τροποποίησης του 
Οργανισμού της Περιφέρειας Θεσσαλίας, τον έλεγχο 
των πραγματικών ταμειακών υπολοίπων με τα στοιχεία 
του λογιστικού συστήματος σε μηνιαία ή ετήσια βάση, 
την επανεκκίνηση και ολοκλήρωση της διαδικασίας 
διορισμού των διοριστέων της αριθμ. 2/362Μ/2007 
προκήρυξης της πρώην Νομαρχιακής Αυτοδιοίκησης 
Μαγνησίας και την οργάνωση του αρχείου της εν λόγω 
προκήρυξης, την ανάγκη καταχώρησης στο λογισμι¬ 
κό σύστημα της Ο.Τ.5. των παντός τύπου αδειών των 
υπαλλήλων των Π.Ε.Μ.Σ. της τελευταίας πενταετίας, 
τη σύνταξη και υποβολή εισηγήσεων στο Υπηρεσιακό 
Συμβούλιο της Περιφέρειας Θεσσαλίας, την καταχώρι¬ 
ση και αρχειοθέτηση των δεδομένων που προέκυψαν 
από τον έλεγχο νομιμότητας πτυχίων, πιστοποιητικών 
και λοιπών στοιχείων του προσωπικού μητρώου των 
υπαλλήλων σύμφωνα με τις ισχύουσες διατάξεις, τη 
διαρκή ενασχόληση με το αντικείμενο της μεταφοράς 
μαθητών, λόγω του μεγάλου εύρους αυτού, εργασία που 
περιλαμβάνει, την επικαιροποίηση στοιχείων μαθητών, 
ανακατατάξεις σχεδιασμού των δρομολογίων, επανυ- 
πολογισμό κόστους, αποτύπωση διαδρομών σε χάρτες 
με κάθε μεταβολή, διαρκή επικοινωνία με τις σχολικές 
μονάδες και τους γονείς, καθώς επίσης και την ανάγκη 
συνεχούς μελέτης και ενημέρωσης επί των αλλαγών της 
τρέχουσας νομοθεσίας αλλά και των νέων νομοθετικών 
ρυθμίσεων από τους υπαλλήλους όλων των Τμημάτων 
της Δ/νσης Διοικητικού-Οικονομικού, η οποία μελέτη, 
λόγω του καθημερινού φόρτου εργασίας, δεν μπορεί 
να πραγματοποιηθεί εντός του κανονικού ωραρίου ερ¬ 
γασίας. 

6. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον προϋπολο¬ 
γισμό οικονομικού έτους 2018 της Περιφέρειας Θεσσα¬ 
λίας - Περιφερειακές Ενότητες Μαγνησίας και Σποράδων. 

7. Την 1420/22-05-2018 απόφαση δέσμευσης πίστω¬ 
σης προϋπολογισμού των Περιφερειακών Ενοτήτων 

Μαγνησίας και Σποράδων (ΑΔΑ: 64Χ27ΛΡ-Δ0Σ), απο¬ 
φασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση είκοσι οκτώ (28) υπαλλήλων της Δ/νσης Διοι¬ 
κητικού - Οικονομικού των Περιφερειακών Ενοτήτων 
Μαγνησίας και Σποράδων κατά το δεύτερο εξάμηνο του 
έτους 2018 για την κάλυψη των ανωτέρω αυξημένων 
υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργασίμων ημερών το δεύ¬ 
τερο εξάμηνο του έτους 2018 και μέχρι 3.360 ώρες συ¬ 
νολικά για είκοσι οκτώ (28) υπαλλήλους της Διεύθυνσης 
Διοικητικού-Οικονομικούτων Περιφερειακών Ενοτήτων 
Μαγνησίας και Σποράδων ως κατωτέρω: 

Υπερωρίες: είκοσι οκτώ (28) υπάλληλοι με εκατόν είκοσι 
(120) ώρες για το δεύτερο εξάμηνο του 2018 = 28 X120 = 
3.360 ώρες. 

Η συγκρότηση συνεργείου υπερωριακής απασχόλη¬ 
σης, στην οποία θα αναφέρονται ονομαστικά οι συμ- 
μετέχοντες υπάλληλοι, το αντικείμενο απασχόλησης, 
το χρονικό διάστημα και οι ώρες απασχόλησης για τον 
κάθε υπάλληλο κατά το δεύτερο εξάμηνο, θα γίνει με 
απόφασή μας ανάλογα με τις εκάστοτεπαρουσιαζόμενες 
ανάγκες. 

Η δαπάνη, η οποία ανέρχεται στο ποσό των 20.000 
ευρώ, θα καλυφθεί από πιστώσεις του προϋπολογισμού 
οικονομικού έτους 2018, του φορέα 073 και του ΚΑΕ 
0511. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται η Αναπληρώτρια Προϊσταμένη της Δ/νσης Διοι¬ 
κητικού - Οικονομικού των Περιφερειακών Ενοτήτων 
Μαγνησίας και Σποράδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 5 Ιουνίου 2018 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 2117 _ (6) 

Κανονισμός μεταδιδακτορικής έρευνας του Τρή¬ 
ματος Θεωρίας και Ιστορίας της Τέχνης της Ανω- 
τάτης Σχολής Καλών Τεχνών. 

Η ΣΥΓΚΛΗΤΟΣ ΤΗΣ 

ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

Ι.Τις διατάξεις του άρθρου 13, παρ. 2 σημείο (ιε) του 
ν. 4485/2017 (ΦΕΚ 114/4-8-2017, Α'). 

2. Τις διατάξεις του άρθρου 21, παρ. 2 σημείο (β) του 
ν. 4485/2017 (ΦΕΚ 114/4-8-2017, Α). 

3. Τις διατάξεις του άρθρου 8 και του 84 παρ. 8 του 
ν.4485/2017 σε συνδιασμό με το άρθρο 26 του 
ν.4386/2016. 


4. Την αριθμ. πρωτ. 5094/1-12-2014 απόφαση του Συμ¬ 
βουλίου της Ανωτάτης Σχολής Καλών Τεχνών (ΑΣΚΤ) με 
την οποία διορίστηκε ο Καθηγητής Παναγιώτης Χαραλά- 
μπους ως Πρύτανης της ΑΣΚΤ (ΦΕΚ 792 τ. ΥΟΔΔ). 

5. Το απόσπασμα πρακτικών της Συγκλήτου της ΑΣΚΤ 
(συνεδρία 17-5-2018). 

6. Το απόσπασμα πρακτικών της συνέλευσης του 
Τμήματος Θεωρίας και Ιστορίας της Τέχνης (συνεδρία 
16-4-2018) της Σχολής Καλών Τεχνών της ΑΣΚΤ. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ 

ΕΤΟΣ ΙΔΡΥΣΕΩΣ 1836 

ΣΧΟΛΗ ΚΑΛΩΝ ΤΕΧΝΩΝ 

ΤΜΗΜΑ ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΕΧΝΗΣ 

ΚΑΝΟΝΙΣΜΟΣ ΔΙΕΞΑΓΩΓΗΣ 

ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ 

(Απόφαση Συνέλευσης, συνεδρία 16/4/2018) 

1 .ΤοΤμήμα Θεωρίας και Ιστορίας τηςΤέχνης μπορεί να 
συνεργάζεται με επιστήμονες που διεξάγουν μεταδιδα¬ 
κτορική έρευνα σε τομείς που εμπίπτουν στα ερευνητικά 
ενδιαφέροντα του τμήματος. Η εκπόνηση μεταδιδακτο¬ 
ρικής έρευνας (α) αποβλέπει στη δημιουργία πρωτό¬ 
τυπης και υψηλής ποιότητας επιστημονικής έρευνας, 
(β) αποτελεί πηγή ακαδημαϊκού κύρους και διεθνούς 
διάκρισης για το Τμήμα και (γ) συμβάλλει στην ποσοτι¬ 
κή και ποιοτική αναβάθμιση της έρευνας στο πεδίο των 
ανθρωπιστικών επιστημών. 

2. Η συνεργασία αναφέρεται: 

• στην εποπτεία ή συμβουλευτική υποστήριξη της μετα¬ 
διδακτορικής έρευνας από Καθηγητή/τρια του τμήματος, 

• στην παροχή πρόσβασης σε επιστημονικό υλικό και 
εξοπλισμό (βιβλιοθήκη, εργαστήρια κ.λπ.), 

• στην ανάθεση εκ μέρους του τμήματος συγκεκριμέ¬ 
νου ερευνητικού έργου και 

• στην πιθανή ανάθεση διδακτικού έργου. 

3. Η χρονική διάρκεια της μεταδιδακτορικής έρευνας 
δεν μπορεί να είναι μικρότερη του ενός (1) έτους και με¬ 
γαλύτερη των δύο (2) ετών από την ημερομηνία αποδοχής 
από τη Συνέλευση της αίτησης για διεξαγωγή της έρευνας. 

4. Οι υποψήφιοι υποβάλλουν τη σχετική αίτηση στη 
Γραμματεία του τμήματος. Στην αίτηση αναφέρεται το 
όνομα του/της Καθηγητή/τριας του τμήματος υπό την 
επίβλεψη του οποίου/της οποίας επιθυμεί ο/η ενδια¬ 
φερόμενος/η να εκπονήσει τη μεταδιδακτορική του/ 
της έρευνα, καθώς και το θέμα της έρευνας με έμφαση 
στη σημασία/χρησιμότητα και την πρωτοτυπία της σε 
σχέση με το γνωστικό αντικείμενο του τμήματος και με 
ειδικότερη αναφορά στους τρόπους διάχυσης των προσ- 
δοκώμενων ερευνητικών της αποτελεσμάτων. Η αίτηση 
συνοδεύεται από τα εξής δικαιολογητικά: 

• Πρόταση εκπόνησης μεταδιδακτορικής έρευνας 

• Αναλυτικό βιογραφικό σημείωμα 

• Αντίγραφο διδακτορικού διπλώματος 

■ Αντίγραφο μεταπτυχιακού διπλώματος ειδίκευσης 
(εάν υπάρχει) 

• Αντίγραφο πτυχίου. 

Τίτλος σπουδών που έχει χορηγηθεί από ΑΕΙ του εξω¬ 
τερικού, πρέπει να φέρει νόμιμη θεώρηση και να συνο¬ 
δεύεται από επίσημη μετάφραση και σχετική βεβαίωση 
ισοτιμίας από τον ΔΟΑΤΑΠ. 

Η αίτηση εξετάζεται από τη συνέλευση του τμήματος, 
η οποία εξετάζει και τη συνάφεια του προτεινόμενου 
θέματος με το γνωστικό αντικείμενο και το συνολικό 
ακαδημαϊκό έργο του/της δυνάμει Επιβλέποντα/ουσας. 
Η συνέλευση είναι επίσης αρμόδια για τον καθορισμό 
της γλώσσας συγγραφής των πορισμάτων της έρευνας, 
ενώ η Γραμματεία αναλαμβάνει να ενημερώσει τον/την 
υποψήφιο/α για το αποτέλεσμα. 

5. Οι μεταδιδάκτορες ερευνητές/τριες οφείλουν να 
συντάσσουν έκθεση προόδου της έρευνας τους σε συ¬ 
νεργασία με τον/την Επιβλέποντα/ουσα, η οποία κατα¬ 
τίθεται στη συνέλευση του τμήματος προς ενημέρωση 
στο τέλος του πρώτου έτους, εφόσον η χρονική διάρκεια 
της διεξαγόμενης έρευνας έχει οριστεί διετής. Μετά την 
πάροδο του χρόνου που έχει οριστεί για την ολοκλή¬ 
ρωση της έρευνας, οι μεταδιδάκτορες ερευνητές/τριες 
συντάσσουν έκθεση περάτωσηςτηςτην οποία υποβάλ¬ 
λουν σε συνεργασία με τον/την Επιβλέποντα/ουσα στη 
συνέλευση η οποία πιστοποιεί την ολοκλήρωση της με¬ 
ταδιδακτορικής έρευνας. 

6. Οι μεταδιδάκτορες ερευνητές/τριες οφείλουν να 
αναφέρουν το τμήμα υπό την «ακαδημαϊκή στέγη» του 
οποίου εκπονούν την έρευνα τους (3ε3άθΐτιίε 3ίίίΙί3ΐίοη) 
σε κάθε δημοσίευση τους στο πλαίσιο της μεταδιδακτο¬ 
ρικής τους έρευνας. 

7. Οι μεταδιδακτορικοί/ες ερευνητές/τριες δεν επιτρέ¬ 
πεται να αμείβονται από πόρους προερχόμενους από 
κρατική επιχορήγηση. Ειδικότερα, δύνανται να αμεί¬ 
βονται από πόρους προερχόμενους από χρηματοδο¬ 
τούμενα εθνικά και διεθνή ερευνητικά προγράμματα, 
κατόπιν απόφασης της συνέλευσης του τμήματος. Λύ¬ 
νονται επίσης να λαμβάνουν υποτροφία από εθνικούς 
ή διεθνείς φορείς και ιδρύματα. Εφόσον υπάρχουν δια¬ 
θέσιμοι πόροι της ΑΣΚΤ (μη προερχόμενοι από κρατική 


επιχορήγηση), οι μεταδιδακτορικοί/ές ερευνητές/τριες 
δύνανται να συνάπτουν σύμβαση με την ΑΣΚΤ, η διάρ¬ 
κεια της οποίας δεν μπορεί να υπερβαίνει τα δύο έτη 
χωρίς δυνατότητα παράτασης ή ανανέωσης, υπό την 
προϋπόθεση ότι οι εν λόγω πόροι διατίθενται για την 
κάλυψη των σχετικών αμοιβών κατόπιν απόφασης των 
αρμοδίων οργάνων της ΑΣΚΤ. 

8. Μετά την ολοκλήρωση της έρευνας χορηγείται πι¬ 
στοποιητικό διεξαγωγής μεταδιδακτορικής έρευνας στο 
οποίο αναφέρεται το ΑΕΙ, η σχολή, το τμήμα, το όνομα, το 
επώνυμο, το όνομα πατέρα, ο τόπος καταγωγής του/της 
ερευνητή/τριας, ο/η Επιβλέπων/ουσα, το γνωστικό αντι¬ 
κείμενο της έρευνας και η χρονική περίοδος διεξαγωγής 
της. Το πιστοποιητικό δεν αποτελεί τίτλο σπουδών. 

9. Τα πορίσματα της συγκεκριμένης έρευνας ανακοι¬ 
νώνονται στη Συνέλευση και σε σχετικό σεμινάριο, δημο¬ 
σιεύονται σε έγκριτα επιστημονικά περιοδικά, όπου είναι 
εφικτό, και αναρτώνται στην ιστοσελίδα του τμήματος. 

10. Η διαγραφή των μεταδιδακτορικών ερευνητών/ 
τριών είναι δυνατή με απόφαση της συνέλευσης του 
Τμήματος για τους ακόλουθους λόγους: 

• Λόγω μη τήρησης των υποχρεώσεων τους όπως προ- 
βλέπονται από τον παρόντα κανονισμό. 

• Λόγω δράσεων τους που ζημιώνουν ή εκθέτουν το 
Τμήμα και την Ανωτάτη Σχολή Καλών Τεχνών. 

• Κατόπιν υποβολής έγγραφης αίτησης διαγραφής από 
τον/την ίδιο/ίδια ερευνητή/τρια. 

11.0 παρών κανονισμός έχει ισχύ από το χρόνο της 
κατά νόμο έγκρισής του, εφαρμόζεται δε και σε περιπτώ¬ 
σεις μεταδιδακτορικών ερευνητών που έχουν ήδη γίνει 
δεκτοί πριν την έγκριση του, ανάλογα με το στάδιο στο 
οποίο ευρίσκονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 5 Ιουνίου 2018 

Ο Πρύτανης 

ΠΑΝΑΓΙΩΤΗΣ ΧΑΡΑΛΑΜΠΟΥΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























